CELEX: 32010D0085
Language: sl
Date: 2010-02-09 00:00:00
Title: 2010/85/: Sklep Komisije z dne 9. februarja 2010 o določitvi razredov požarne odpornosti za nekatere gradbene proizvode v zvezi s cementnimi estrihi, kalcijevimi sulfatnimi estrihi in estrihi iz sintetične smole (notificirano pod dokumentarno številko C(2010) 772) (Besedilo velja za EGP)

11.2.2010   
            
            
               SL
            
            
               Uradni list Evropske unije
            
            
               L 38/17
            
         SKLEP KOMISIJE
   z dne 9. februarja 2010
   o določitvi razredov požarne odpornosti za nekatere gradbene proizvode v zvezi s cementnimi estrihi, kalcijevimi sulfatnimi estrihi in estrihi iz sintetične smole
   (notificirano pod dokumentarno številko C(2010) 772)
   (Besedilo velja za EGP)
   (2010/85/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (1), ter zlasti člena 20(2)(a) Direktive,
   ob upoštevanju naslednjega:
   
               (1)
            
            
               Direktiva 89/106/EGS predvideva, da bi bilo treba zaradi upoštevanja različnih ravni zaščite gradbenih objektov na nacionalni, regionalni ali lokalni ravni v razlagalnih dokumentih določiti razrede, ki ustrezajo zmogljivosti proizvodov v zvezi z vsako bistveno zahtevo. Navedeni dokumenti so bili objavljeni kot „Obvestilo Komisije v zvezi z razlagalnimi dokumenti Direktive 89/106/EGS (2)“.
            
         
               (2)
            
            
               Razlagalni dokument št. 2 v zvezi z bistveno zahtevo glede varnosti v primeru požara navaja številne med seboj povezane ukrepe, ki skupaj opredeljujejo strategijo požarne varnosti, ki jo je treba v državah članicah razvijati na različne načine.
            
         
               (3)
            
            
               Razlagalni dokument št. 2 opredeljuje enega od navedenih ukrepov kot omejevanje netenja in širjenja ognja ter dima znotraj določenega območja, tako da se zmanjša možen vpliv gradbenih proizvodov na razplamtevanje požara.
            
         
               (4)
            
            
               Raven navedene omejitve se lahko izrazi samo v smislu različnih ravni požarne odpornosti proizvodov pri njihovi končni uporabi.
            
         
               (5)
            
            
               Z usklajeno rešitvijo je bil v Odločbi Komisije 2000/147/ES z dne 8. februarja 2000 o izvajanju Direktive Sveta 89/106/EGS v zvezi s klasifikacijo požarne odpornosti gradbenih proizvodov (3) sprejet sistem razredov.
            
         
               (6)
            
            
               V primeru cementnih estrihov, kalcijevih sulfatnih estrihov in estrihov iz sintetične smole je treba uporabiti klasifikacijo, določeno v Odločbi 2000/147/ES.
            
         
               (7)
            
            
               Požarna odpornost številnih gradbenih proizvodov in/ali materialov v okviru klasifikacije iz Odločbe 2000/147/ES je dobro uveljavljena in dovolj poznana pri zakonodajalcih na področju požarne varnosti v državah članicah, tako da ne zahtevajo preskušanja te posebne značilnosti.
            
         
               (8)
            
            
               Ukrepi, predvideni s tem sklepom, so v skladu z mnenjem Stalnega odbora za gradbeništvo –
            
         SPREJELA NASLEDNJI SKLEP:
   Člen 1
   Gradbeni proizvodi in/ali materiali, ki izpolnjujejo vse zahteve glede „požarne odpornosti“ brez potrebe po nadaljnjih preskusih, so navedeni v Prilogi.
   Člen 2
   Posebni razredi, ki se uporabijo za različne gradbene proizvode in/ali materiale v okviru klasifikacije požarne odpornosti, sprejete v Odločbi 2000/147/ES, so določeni v Prilogi k temu sklepu.
   Člen 3
   Proizvodi se obravnavajo glede na končno uporabo, kadar je to ustrezno.
   Člen 4
   Ta sklep je naslovljen na države članice.
   
      V Bruslju, 9. februarja 2010
      
         
            Za Komisijo
         
         Günter VERHEUGEN
         
            Podpredsednik
         
      
   
   
      (1)  UL L 40, 11.2.1989, str. 12.
   
      (2)  UL C 62, 28.2.1994, str. 1.
   
      (3)  UL L 50, 23.2.2000, str. 14.
   
      PRILOGA
      V preglednicah v tej prilogi so navedeni gradbeni proizvodi in/ali materiali, ki izpolnjujejo vse zahteve glede požarne odpornosti brez potrebe po nadaljnjih preskusih.
      
         Preglednica 1
      
      
         Razredi požarne odpornosti za cementne estrihe in kalcijeve sulfatne estrihe
      
      
                  Proizvod (1)
                  
               
               
                  Največja debelina plasti
                  (mm)
               
               
                  Vsebnost organskih snovi
                  (teža v %)
               
               
                  Razred (2)
                  
               
            
                  Cementni estrihi v skladu z EN 13813
               
               
                  30
               
               
                  < 20
               
               
                  E
               
            
                  Kalcijevi sulfatni estrihi v skladu z EN 13813
               
            
         
      
         Preglednica 2
      
      
         Razredi požarne odpornosti za estrihe iz sintetične smole
      
      
                  Proizvod (3)
                  
               
               
                  Največja debelina plasti
                  (mm)
               
               
                  Vsebnost organskih snovi
                  (teža v %)
               
               
                  Razred (4)
                  
               
            
                  Nepolnjeni estrihi iz sintetične smole z vezivom iz epoksida ali poliuretana ali polimetilmetakrilata ali vinilestra v skladu z EN 13813
               
               
                  4
               
               
                  100
               
               
                  E ali Efl
                  
               
            
                  Polnjeni estrihi iz sintetične smole z vezivom iz epoksida ali poliuretana ali polimetilmetakrilata ali vinilestra in polnjeni z mineralnimi agregati v skladu z EN 13813
               
               
                  10
               
               
                  < 75
               
            
                  Polnjeni estrihi iz sintetične smole, potreseni s kremenčevim peskom, z vezivom iz epoksida ali poliuretana ali polimetilmetakrilata ali vinilestra in polnjeni z mineralnimi agregati v skladu z EN 13813
               
               
                  10
               
               
                  < 75
               
            
         (1)  Na osnovnem materialu, ki ustreza vsaj razredu D-s2,d0, z največjo debelino 12 mm in najmanjšo gostoto ≥ 680 kg/m3.
      
         (2)  Razred E, kot je predviden v preglednici 1 Priloge k Odločbi Komisije 2000/147/ES, kadar se estrih uporablja kot podlaga.
      
         (3)  Na osnovnem materialu, ki ustreza vsaj razredu A2-s1,d0, z najmanjšo debelino 6 mm in najmanjšo gostoto 1 800 kg/m3.
      
         (4)  Razred E, določen v preglednici 1 Priloge k Odločbi Komisije 2000/147/ES, ko se estrih uporablja kot podlaga, ali razred Efl, določen v preglednici 2 iz Priloge k Odločbi Komisije 2000/147/ES, ko se estrih uporablja kot obrabna plast.